smcproject/ml-wiki-sentences huggingface dataset:
ട്രാൻസെപ്റ്റ് ക്രിസ്ത്യൻ കത്തീഡ്രലുകളുടെ സാമാന്യമായ അടിത്തറയുടെ പ്ലാൻ.
ട്രാൻസെപ്റ്റ്, ചാരനിറത്തിൽ സൂചിപ്പിച്ചിരിക്കുന്നു.
കെട്ടിടങ്ങളിൽ, പ്രത്യേകിച്ച് ക്രിസ്ത്യൻ പള്ളികളിൽ പ്രധാന ഹാളിനു കുറുകെ നിർമ്മിക്കുന്ന ഇടനാഴിയെയാണ് ട്രാൻസെപ്റ്റ് ( ഇംഗ്ലീഷ് : Transept ) എന്ന് വിളിക്കുന്നത്.
പ്രധാന ഹാളിന് കുറുകേ ഇരുവശങ്ങളിലേക്കും എടുപ്പുകൾ നിർമ്മിച്ച് ഇങ്ങനെ ട്രാൻസെപ്റ്റ് രൂപം നിർമ്മിക്കുക വഴി കെട്ടിടത്തിൻ്റെ അടിത്തറയുടെ പ്ലാനിന് കുരിശിൻ്റെ ആകൃതി കൈവരുന്നു.
ഇതും കാണുക ആപ്സ്
ട്രാൻസിറ്റിംഗ് എക്സോപ്ലാനറ്റ് സർവേ സാറ്റലൈറ്റ് (ടെസ്സ്)
സൗരയൂഥത്തിനു പുറത്തുള്ള ഗ്രഹങ്ങളെ (എക്സോപ്ലാനറ്റുകൾ) നിരീക്ഷിക്കാനായി നാസ വിക്ഷേപിച്ച കൃതൃമോപഗ്രഹമാണ് ' ടെസ്സ് (ട്രാൻസിറ്റിങ് എക്സോപ്ലാനറ്റ് സർവേ സാറ്റലൈറ്റ്)' .
സൗരയൂഥത്തിന് വെളിയിൽ ജീവന് അനുകൂല സാഹചര്യങ്ങളുള്ള ഗ്രഹങ്ങളുണ്ടോ എന്ന് അന്വേഷിക്കുകയാണു ഇതിന്റെ പ്രധാന ലക്ഷ്യം.
ഫ്ലോറിഡയിലെ കേപ് കാനവറലിൽ നിന്നും സ്പെയ്സ് എക്സ് കമ്പനിയുടെ ഫാൽക്കൺ 9 റോക്കറ്റ് ഉപയോഗിച്ച് 2018 ഏപ്രിൽ 16നായിരുന്നു വിക്ഷേപണം.
ഭൂമിയിലേക്ക് അടുക്കുന്തോറും ഓരോ 13 ദിവസത്തെ ഇടവേളകളിൽ ടെസ്സ് ചിത്രങ്ങൾ ഭൂമിയിലേക്ക് അയച്ചുകൊണ്ടിരിക്കും.
രണ്ട് വർഷവും 60 ദിവസവുമാണ് പ്രവർത്തന ഘട്ടം.
ബഹിരാകാശത്തെ 26 ഭാഗങ്ങളായി തിരിച്ചാണു ടെസ്സിന്റെ അതീവശേഷിയുള്ള ക്യാമറകൾ നിരീക്ഷണം നടത്തുക.
ആദ്യവർഷം തെക്കൻ ദിശയിലും പിന്നീടുള്ള ഒരുവർഷം വടക്കൻ ദിശയിലുള്ള ആകാശത്തിലും ടെസ്സ് നിരീക്ഷണം നടത്തും.
‌ നാസ നേരത്തേ വിക്ഷേപിച്ച കെപ്ലർ ദൗത്യം സൗരയൂഥത്തിനു പുറത്തു മൂവായിര‌ത്തിലധികം ഗ്രഹങ്ങളെ കണ്ടെത്തിയി‌രുന്നു.
കെപ്ലർ ദൗത്യത്തിനേക്കാൾ കൂടുതൽ കാര്യങ്ങളാണ് ടെസ്സിന് നിർവഹിക്കാനുണ്ടാവുക.
300 പ്രകാശവർഷങ്ങൾക്കുള്ളിൽ നിൽക്കുന്ന രണ്ടുലക്ഷത്തോളം നക്ഷത്രങ്ങളെയും ഗ്രഹങ്ങളെയും ടെസ്സ് നിരീക്ഷിക്കും.
ഗ്രഹങ്ങളുടെ ഭ്രമണത്തിനിടെ നക്ഷത്ര പ്രകാശപാതയിലുണ്ടാകുന്ന വ്യതിയാനം വിലയിരുത്തിയാണു ടെസ്സ് പ്രവർത്തിക്കുക.
ഈ പ്രക്രിയയിലൂടെ ഗ്രഹങ്ങളുടെ പിണ്ഡം, സാന്ദ്രത, അന്തരീക്ഷഘടന എന്നിവ മനസ്സിലാക്കും.
രണ്ട് വർഷവും 60 ദിവസവും നീളുന്നതാണ് ടെസ്സിന്റെ ബഹിരാകാശ ദൗത്യം.
കെപ്ലർ മിഷന്റെ പരിധിയിൽ നിന്ന് 400 മടങ്ങ് വലിപ്പമുള്ള പ്രദേശത്ത് ട്രാൻസിറ്റ് രീതി ഉപയോഗിച്ച് എക്സോപ്ലാനറ്റുകൾക്കായി തിരയാൻ ടെസ്റ്റിന് സാധിക്കും.
സൗരയൂഥത്തിന് സമീപത്തായുള്ള രണ്ട് ലക്ഷം നക്ഷത്രങ്ങളിൽ നിരീക്ഷണം നടത്തുകയാണ് ടെസ്സിന്റെ ലക്ഷ്യം.
നാല് ഫീൽഡ് വൈഡ് ക്യാമറകളിലൂടെ ആകാശത്തിന്റെ 85 ശതമാനവും ടെസ്സിന്റെ നിരീക്ഷണ പരിധിയിൽ എല്ലായ്‌പ്പോഴുമുണ്ടാകും.
ട്രാൻസിറ്റ് എന്ന പ്രതിഭാസത്തെ ഇതിലൂടെ നിരീക്ഷണ വിധേയമാക്കാൻ ടെസ്സിന് കഴിയും.
നക്ഷത്രത്തിനു മുന്നിലൂടെ ഗ്രഹങ്ങൾ കടന്നുപോകുമ്പോൾ പ്രകാശത്തിനുണ്ടാകുന്ന കുറവാണ് ട്രാൻസിറ്റ് എന്ന പേരിൽ അറിയപ്പെടുന്നത്.
ഈ രീതിയിലാണ് കെപ്ലർ ദൗത്യം 2600 ഗ്രഹങ്ങളെ തിരിച്ചറിഞ്ഞത്.
300 മുതൽ 3000 പ്രകാശ വർഷം അകലെയുള്ള നക്ഷത്രങ്ങളുടെ ഗ്രഹങ്ങളെയാണ് ഇങ്ങനെ കണ്ടെത്തിയത്.
300 പ്രകാശവർഷ പരിധിക്കുള്ളിലുള്ള ഗ്രഹങ്ങളെയായിരിക്കും ടെസ് നിരീക്ഷിക്കുക.
കെപ്ലർ ദൗത്യത്തിന് ലഭിച്ചതിനേക്കാൾ 100 മടങ്ങ് തെളിച്ചമുള്ള ലക്ഷ്യങ്ങളാണ് ടെസ്സിന് പരിശോധിക്കാനുള്ളത്.
പ്രകാശം സ്വാംശീകരിക്കപ്പെടുന്നതിന്റെയും പുറപ്പെടുവിക്കുന്നതിന്റെയും അളവും ഇതിലൂടെ ശാസ്ത്രജ്ഞൻമാർക്ക് വ്യക്തമായി നിരീക്ഷിക്കാനാകും.
ഇതിലൂടെ ഗ്രഹത്തിന്റെ പിണ്ഡം, സാന്ദ്രത, അന്തരീക്ഷം, ജലത്തിന്റെ സാന്നിധ്യം, ജീവന്റെ സാന്നിധ്യം എന്നിവ തിരിച്ചറിയാനും കഴിയും.
ഈ ദൗത്യം ഓരോ ഗ്രഹങ്ങളെയും തിരിച്ചറിയാനും അവയുടെ വ്യത്യാസങ്ങൾ മനസ്സിലാക്കാനും ഉപകരിക്കുമെന്നതാണ്.
ടെസ്സിന്റെ നിർമ്മാണത്തിനായി 200 മില്യൺ യുഎസ് ഡോളർ ആണ് ചെലവഴിച്ചത്.
പുറംഗ്രഹങ്ങൾ
സൗരയൂഥത്തിനു പുറത്ത് ഏതെങ്കിലും നക്ഷത്രത്തെ ഭ്രമണം ചെയ്യുന്ന ഗ്രഹങ്ങളാണ് എക്സോപ്ലാനറ്റ്.
വമ്പൻ മുതൽ ചെറിയവ വരെ ഇക്കൂട്ടത്തിലുണ്ട്.
ഇക്കൂട്ടത്തിൽ ഭൂമിയോളം വലിപ്പമുള്ള ഗ്രഹസമൂഹങ്ങളെ ശാസ്ത്രജ്ഞർ ശ്രദ്ധിക്കുന്നു.
അവിടെ ജീവസാന്നിധ്യമുണ്ടാകുമെന്ന പ്രതീക്ഷയാണു കാരണം.
ടെസ്സുൾപ്പെടെ പത്തോളം എക്സോപ്ലാനറ്റ് ദൗത്യങ്ങളും ഉപകരണങ്ങളും നാസയുടേതായി ഉണ്ട്.
കെപ്ലർ, കെ2, സ്പിറ്റ്സർ, ഹബ്ബിൾ സ്പെയ്സ് ദൂരദർശിനി തുടങ്ങിയവ ഇതിൽ ഉൾപ്പെടും.
ഇതും കാണുക അയോണോസ്ഫെറിക് കണക്ഷൻ എക്സ്പ്ലോറർ (ഐക്കൺ) സ്‌ഫിയർ-എക്‌സ് (ബഹിരാകാശ ദൂരദർശിനി) അവലംബം വിക്കിവാർത്തകളിൽ ബന്ധപ്പെട്ട വാർത്തയുണ്ട്: NASA launches exoplanet-hunting satellite TESS
ട്രാൻസിഷണൽ സെൽ കാർസിനോമ ഓഫ് ദ ഓവറി ഇംഗ്ലീഷ് വിലാസം https://ml.wikipedia.org/wiki/Transitional_cell_carcinoma_of_the_ovary
ഒരു അപൂർവ അണ്ഡാശയ അർബുദമാണ് ട്രാൻസിഷണൽ സെൽ കാർസിനോമ ഓഫ് ദ ഓവറി (ടിസിസി ഓഫ് ദ ഓവറി).
യൂറോതെലിയൽ കാർസിനോമയ്ക്ക് സമാനമായ രൂപമായ ഇത് ട്രാൻസിഷണൽ സെൽ കാർസിനോമ എന്ന പേരിലും അറിയപ്പെടുന്നു).
ഒരു പാത്തോളജിസ്റ്റ് ടിഷ്യു പരിശോധിച്ചാണ് അണ്ഡാശയത്തിന്റെ ടിസിസി രോഗനിർണയം നടത്തുന്നത്.
ഇതിന് മൈക്രോസ്കോപ്പിന് കീഴിൽ ഒരു സ്വഭാവ രൂപവും ഇമ്മ്യൂണോസ്റ്റൈനിംഗിന്റെ വ്യതിരിക്തമായ പാറ്റേണും ഉണ്ട്.
പാത്തോളജി
ഇത് യൂറോതെലിയൽ കാർസിനോമയുമായി ബന്ധപ്പെട്ടതല്ല.[1]
മാരകമായ ബ്രണ്ണർ ട്യൂമറും ബെനിൻ ബ്രണ്ണർ ട്യൂമറും ഉൾപ്പെടുന്ന അണ്ഡാശയ മുഴകളുടെ ട്രാൻസിഷണൽ സെൽ വിഭാഗത്തിലാണ് ഇത്.
Low mag.
പ്രധാന ചികിത്സ ശസ്ത്രക്രിയയാണ്.
ഈ മുഴകൾ അണ്ഡാശയത്തിലെ മറ്റ് തരത്തിലുള്ള എപ്പിത്തീലിയൽ ട്യൂമറുകളേക്കാൾ മികച്ചതാണ് അവലംബം External links
ട്രാൻസിൽവേനിയ ഇംഗ്ലീഷ് വിലാസം https://ml.wikipedia.org/wiki/Transylvania ട്രാൻസിൽവേനിയ അടയാളപ്പെടുത്തിയ ഭൂപടം
ഹംഗേറിയൻ അതിർത്തിക്ക് സമീപമുള്ള റുമേനിയൻ ഭൂപ്രദേശമാണ് ട്രാൻസിൽവേനിയ .
കർപ്പാത്തിയൻ പർവതനിരകളുടെ ഭാഗമായ ട്രാൻസിൽവേനിയൻ ആൽപ്സിനാൽ ചുറ്റപ്പെട്ടുകിടക്കുന്ന ഒരു ഉന്നത പർവതപ്രദേശമാണിത്.
ട്രാൻസിൽവേനിയയെ, റുമേനിയയുടെ മറ്റു ഭാഗങ്ങളിൽനിന്ന് വേർതിരിക്കുന്ന ട്രാൻസിൽവേനിയൻ ആൽപ്സ് ഈ ഭൂപ്രദേശത്തെ ഒരു കോട്ടമതിൽപോലെ വലയം ചെയ്തിരിക്കുന്നു.
തെക്ക് റ്റിർനാവ (Tirnava) പീഠഭൂമിയും വടക്ക് സോമെസ് (Somes) പീഠഭൂമിയും സ്ഥിതിചെയ്യുന്നു.
മ്യൂറെസ് (Mures), ബിഷ്ട്രിറ്റ (Bistrita), ക്രിസ് (Cris), ഡാന്യൂബ് (Danube) എന്നിവയാണ് പ്രധാന നദികൾ .
വിസ്തൃതി: 100,000 ച.
റുമേനിയൻ വംശജരാണ് ജനസംഖ്യയിൽ ഭൂരിഭാഗവും.
മഗ്യാർസ് (Magyars) വിഭാഗമാണ് ഏറ്റവും വലിയ വംശീയ ന്യൂനപക്ഷം.
ജനങ്ങളുടെ പ്രധാന ഉപജീവനമാർഗം പർവതത്താൽ ചുറ്റപെട്ട ട്രാൻസിൽവേനിയ
കൃഷിയാണ് ജനങ്ങളുടെ പ്രധാന ഉപജീവനമാർഗം.
വിവിധയിനം ധാന്യങ്ങൾ, കിഴങ്ങുവർഗങ്ങൾ എന്നിവക്ക് പുറമേ പുകയിലയും ഇവിടെ കൃഷിചെയ്യുന്നുണ്ട്.
ഉരുളക്കിഴങ്ങ് , നെല്ല് , ബീൻസ്, ചോളം എന്നിവയാണ് താഴ്വരപ്രദേശങ്ങളിലെ മുഖ്യവിളകൾ.
കന്നുകാലി വളർത്തലും പ്രധാനം തന്നെ.
ട്രാൻസിൽവേനിയയിലെ ഉന്നതസമതലപ്രദേശങ്ങളും പുൽമേടുകളും കന്നുകാലിവളർത്തലിനും പരിപാലനത്തിനും സഹായകമാണ്.
റുമേനിയയിലെ ഒരു പ്രധാന കാർഷികോത്പാദന മേഖലയായിരുന്ന ട്രാൻസിൽവേനിയ, രണ്ടാം ലോകയുദ്ധത്തോടെ ഒരു വ്യാവസായിക വിപണന കേന്ദ്രമായി വികസിപ്പിച്ചു.
വൻതോതിലുള്ള ധാതുനിക്ഷേപങ്ങളുടെ കണ്ടെത്തലും ചൂഷണവുമാണ് ട്രാൻസിൽവേനിയയെ ദ്രുതഗതിയിലുള്ള വ്യാവസായികവിപ്ലവത്തിലേയ്ക്കു നയിച്ചത്.
ഇരുമ്പ് , ലെഡ് , ലിഗ്നൈറ്റ് , മാംഗനീസ് , സൾഫർ , സ്വർണം , ഉപ്പ് തുടങ്ങിയ ഖനിജങ്ങൾക്കു പുറമേ പ്രകൃതിവാതകവും ഇവിടെനിന്ന് ഖനനം ചെയ്യുന്നു.
നിരവധി ഇരുമ്പ്- ഉരുക്കു വ്യവസായശാലകളും ഇവിടെ പ്രവർത്തിക്കുന്നുണ്ട്.
മേഖലകൾ യുനെസ്കൊയുടെ ലോകപൈതൃകത്തിൽ ഉൾപ്പെട്ട പള്ളി
ഭരണ സൗകര്യാർഥം ട്രാൻസിൽവേനിയയെ ഏഴ് മേഖലകളായി വിഭജിച്ചിരിക്കുന്നു.
മറാമ്യൂറെസ് (Maramures) ക്രിസാന (Crisana) ബനറ്റ് (Banat) ഹുനെഡോറ (Hunedora) ക്ലൂജ് (Cluj) ബ്രസോവ് (Brasov) മ്യൂറൈസ്-മഗ്യാർ (Mures-Magyar) സ്വയംഭരണ പ്രദേശം.
ക്ലൂജ് നപോകയാണ് (Cluj-Napoca) പ്രധാന നഗരം.
ചരിത്രം ബ്രസോവ്
ആദ്യകാലത്ത് ഡാഷിയ (Dacia) എന്ന പേരിലറിയപ്പെട്ടിരുന്ന ട്രാൻസിൽവേനിയ എ.ഡി. 106-ൽ റോമിന്റെ പ്രവിശ്യയായി മാറി.
റോമൻ കാലഘട്ടത്തിനുശേഷം (271) നിരവധി നാടോടി വർഗങ്ങൾ ഇവിടെ ഭരണം നടത്തിയിട്ടുണ്ട്.
9-ആം നൂറ്റാണ്ടിന്റെ ഒടുവിൽ ഹംഗറിക്കാരായ മാഗ്യാർ വംശജർ ട്രാൻസിൽവേനിയയിൽ എത്തുകയും തുടർന്ന് 1003-ൽ സ്റ്റീഫൻ ഒന്നാമൻ ട്രാൻസിൽവേനിയയെ ഹംഗറിയുടെ ഭാഗമാക്കി മാറ്റുകയും ചെയ്തു.
15-ആം നൂറ്റാണ്ടുവരെ ഈ നില തുടർന്നു.
16-ആം നൂറ്റാണ്ടിലെ തുർക്കികളുടെ ഹംഗറി ആക്രമണത്തെത്തുടർന്ന് ട്രാൻസിൽവേനിയ ഹംഗറിയുടെ ഭരണത്തിൽനിന്നും വിട്ടുമാറി.
തുർക്കിയിലെ ഓട്ടോമാൻ സാമ്രാജ്യത്തിനു കീഴിലെ ആഭ്യന്തര ഭരണസ്വാതന്ത്ര്യമുള്ള പ്രദേശമായി ഇത് കുറേക്കാലം നിലനിന്നു.
17-ആം നൂറ്റാണ്ടിൽ ട്രാൻസിൽവേനിയയിൽ അഭിവൃദ്ധിയുടെ കാലമായിരുന്നു.
17-ആം നൂറ്റാണ്ടിന്റെ രണ്ടാം പകുതിയിൽ കാർലോവിറ്റ്സ് സന്ധിയിലൂടെ (1699) ട്രാൻസിൽവേനിയ ഹാപ്സ്ബർഗുകളുടെ ഭരണത്തിലായി.
അടുത്ത നൂറ്റാണ്ടായപ്പോഴേക്കും ഹംഗറിയുമായി ചേരാനുള്ള താത്പര്യം ട്രാൻസിൽവേനിയയിലെ ഒരു വിഭാഗം പ്രകടിപ്പിക്കുകയുണ്ടായി.
തുടർന്ന് ആസ്ട്രിയ-ഹംഗറി സംയുക്തഭരണം നിലവിൽ വന്നതോടെ (1867) ട്രാൻസിൽവേനിയ ഹംഗറിയുടെ ഭാഗമായി മാറുകയും ചെയ്തു.
19-ആം നൂറ്റാണ്ടിന്റെ അന്ത്യത്തോടെ ട്രാൻസിൽവേനിയയിൽ റുമേനിയൻ ദേശീയതയുടെ മുന്നേറ്റം ശക്തമായി.
ഒന്നാം ലോകയുദ്ധാനന്തരം ട്രിയനൻ ഉടമ്പടിയിലൂടെ (1920) ട്രാൻസിൽ വേനിയ റുമേനിയയുടെ ഭാഗമായിത്തീർന്നു.
ഹംഗറി ഈ തീരുമാനത്തിനെതിരായിരുന്നു.
ഇരു ദേശീയതകളും (ഹംഗറി, റുമേനിയ) തമ്മിൽ സ്പർധ നിലനിൽക്കാനും ഇത് കാരണമായി.
രണ്ടാം ലോകയുദ്ധകാലത്ത് അച്ചുതുണ്ട് ശക്തികൾ 1940-ൽ ട്രാൻസിൽവേനിയയുടെ മൂന്നിൽ രണ്ടോളം ഭാഗം ഹംഗറിക്കു നൽകി.
എങ്കിലും യുദ്ധാനന്തരം ഇത് റുമേനിയയ്ക്കു തിരിച്ചുകിട്ടി.
1947 ഫെബ്രുവരിയിൽ ട്രാൻസിൽവേനിയ റുമേനിയയുടെ ഭാഗമായി രൂപാന്തരപ്പെട്ടു.
1980-കളുടെ അവസാനം ഇവിടെ ഹംഗേറിയൻ - റുമേനിയൻ വംശീയകലാപങ്ങളും ഉണ്ടായിട്ടുണ്ട്.
പുറംകണ്ണികൾ http://www.romaniatourism.com/transylvania.html http://www.transylvaniacounty.org/ http://www.transy.edu/ http://www.turism.ro/english/transylvania.php Archived 2007-05-20 at the Wayback Machine .
http://www.independent.co.uk/travel/europe/the-complete-guide-to-transylvania-1264495.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രാൻസിൽവേനിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രാൻസ്-അറൽ തീവണ്ടിപ്പാത A view from the train while travelling along the path of the Trans-Aral Railway.
Much of the railway cuts across the vast, rolling Kazakh Steppe .
മുൻകാലത്ത് റഷ്യൻ സാമ്രാജ്യത്തിൽ ഉൾപ്പെട്ടിരുന്ന കിനലിനെയും താഷ്കെന്റിനെയും തമ്മിൽ ബന്ധിപ്പിക്കുന്ന ബ്രോഡ്ഗേജ് ( 1,520 mm ( 4 ft 11 27 ⁄ 32 in ) ) തീവണ്ടിപ്പാതയാണ് താഷ്‌കന്റ് റെയിൽ‌വേ എന്നുകൂടി അറിയപ്പെടുന്ന ട്രാൻസ്-അറൽ തീവണ്ടിപ്പാത .
1906 ൽ ആണ് ഇത് നിർമ്മിക്കപ്പെട്ടത്.
അവലംബം ↑ Coulibaly, S Deichmann, U et al (2012) Eurasian Cities: New Realities along the Silk Road, World Bank Publications, P26 ↑
ട്രാൻസ്-കാസ്പിയൻ റെയിൽവേ ഇംഗ്ലീഷ് വിലാസം https://ml.wikipedia.org/wiki/Trans-Caspian_railway 1922-ലെ മധ്യേഷ്യൻ റെയിൽ‌വേയുടെ ഒരു ഭൂപടം.
റെയിൽ‌വേ ക്രാസ്നോവ്ഡ്സ്കിൽനിന്ന് കോകന്ദിലേയ്ക്കും താഷ്കന്റിലേയ്ക്കും അസ്കാബാദ്, ബൊഖാറ, സമർഖണ്ഡ് വഴി സഞ്ചരിച്ചിരുന്നു.
ട്രാൻസ്-കാസ്പിയൻ റെയിൽ‌വേയിലെ ബഹർ‌ലിയിലെ സ്റ്റേഷൻ, c. 1890 ലെ ഒരു ചിത്രം.
തുർക്ക്മെനിസ്ഥാനിലെ ട്രാൻസ്-കാസ്പിയൻ റെയിൽ‌വേയുടെ റൂട്ട്.
ഉസ്ബെക്കിസ്ഥാനിലെ ട്രാൻസ്-കാസ്പിയൻ റെയിൽ‌വേയുടെ റൂട്ട്.
ഉസുൻ-അഡാ തുറമുഖവും റെയിൽവേ സ്റ്റേഷനും.
ട്രാൻസ്-കാസ്പിയൻ റൂട്ടിലെ ഒരു പ്രധാന ജംഗ്ഷനാണ് ബെറെക്കറ്റ് നഗരം.
ട്രാൻസ്-കാസ്പിയൻ റെയിൽവേ (സെൻ‌ട്രൽ ഏഷ്യൻ റെയിൽ‌വേ, Russian : Среднеазиатская железная дорога ) പടിഞ്ഞാറൻ മധ്യേഷ്യയിലെ ഒട്ടു മിക്ക ഭാഗങ്ങളിലൂടെയും കടന്ന് സിൽക്ക് റോഡ് പാത പിന്തുടരുന്ന ഒരു റെയിൽ‌വേയാണ് .
പത്തൊൻപതാം നൂറ്റാണ്ടിൽ മധ്യേഷ്യയിലേക്കുള്ള വ്യാപന കാലത്ത് റഷ്യൻ സാമ്രാജ്യമാണ് ഇത് പണികഴിപ്പിച്ചത്.
ഖോകാന്ദിലെ റഷ്യൻ അധിനിവേശത്തെത്തുടർന്ന് 1879 ലാണ് റെയിൽവേയുടെ നിർമ്മാണം ആരംഭിച്ചത്.
റഷ്യൻ സാമ്രാജ്യത്വ സൈന്യത്തിന്റെ ഭരണത്തിനെതിരായ പ്രാദേശിക ചെറുത്തുനിൽപ്പുകളെ സൈനിക നടപടികളിലൂടെ സുഗമമാക്കുകയെന്ന ലക്ഷ്യമായിരുന്നു ഇതിന്റെ നിർമ്മാണത്തിലൂടെ ലക്ഷ്യംവച്ചത്.
എന്നിരുന്നാലും, കർസൺ പ്രഭു റെയിൽ‌വേ സന്ദർശിച്ചപ്പോൾ, അതിന്റെ പ്രാധാന്യം പ്രാദേശിക സൈനിക നിയന്ത്രണത്തേക്കാളുപരിയാണെന്നും ഏഷ്യയിലെ ബ്രിട്ടീഷ് താൽപ്പര്യങ്ങൾക്ക് ഭീഷണിയാണെന്നും അഭിപ്രായപ്പെട്ടിരുന്നു.
ചരിത്രം നിർമ്മാണം
ജനറൽ മിഖായേൽ സ്കോബെലേവിന്റെ നേതൃത്വത്തിൻ കീഴിൽ റഷ്യ ട്രാൻസ്കാസ്പിയ പിടിച്ചടക്കിയതുമായി ബന്ധപ്പെട്ടാണ് 1879 ൽ ഗൈസിലാർബാറ്റിലേക്കുള്ള ഒരു നാരോ ഗേജ് റെയിൽവേയുടെ നിർമ്മാണം ആരംഭിച്ചത്.
അഞ്ച് അടിയുള്ള റഷ്യൻ ഗേജിലേക്ക് ഇത് അതിവേഗം പരിവർത്തനം ചെയ്യപ്പെടുകയും അഷ്കാബാദിലേക്കും മെർവിലേക്കും (ആധുനിക മേരി) 1886 ൽ ജനറൽ മൈക്കൽ നിക്കോളെവിച്ച് അനെൻകോഫിന്റെ കീഴിൽ നിർമ്മാണം പൂർത്തിയാക്കപ്പെടുകയും ചെയ്തു.
യഥാർത്ഥത്തിൽ ഈ റെയിൽപാത ആരംഭിച്ചത് കാസ്പിയൻ കടലിലെ ഉസുൻ-അഡയിൽ നിന്നാണെങ്കിലും ടെർമിനസ് പിന്നീട് വടക്ക് ക്രാസ്നോവോഡ്സ്കിലെ തുറമുഖത്തേക്ക് മാറ്റി.
1888-ൽ ബുഖാറ വഴി റെയിൽ‌വേ സമർ‌ഖണ്ഡിലെത്തുകയും ഇവിടെ 10 വർഷങ്ങൾ നിർമ്മാണം മുടങ്ങിക്കിടന്നതിനുശേഷം 1898-ൽ താഷ്‌കന്റിലേക്കും ആൻ‌ഡിജാനിലേക്കും ഇതിന്റെ നിർമ്മാണം വ്യാപിപ്പിക്കപ്പെട്ടു.
1901 വരെ ഓക്‌സസിലെ ( അമു-ദര്യ ) സ്ഥിരമായ പാലം പൂർ‌ത്തിയായില്ല എന്നതിനാൽ അതുവരെ തീവണ്ടികൾ പലപ്പോഴും വെള്ളപ്പൊക്കത്തിൽ കേടുപാടുകൾ സംഭവിക്കാറുള്ള ഒരു ബലഹീനമായ മരപ്പാലത്തിലൂടെ ഓടിയിരുന്നു.
1905 ന്റെ തുടക്കത്തിൽത്തന്നെ, കാസ്പിയൻ കടലിനു കുറുകെ ക്രാസ്നോവ്സ്കിൽ നിന്ന് അസർബൈജാനിലെ ബാക്കുവിലേക്കുള്ള ഒരു ട്രെയിൻ-ഫെറി സർവ്വീസ് ഉണ്ടായിരുന്നു.
ട്രാൻസ്കാസ്പിയൻ സൈനിക റെയിൽ‌വേയെ മറ്റ് റഷ്യൻ, യൂറോപ്യൻ റെയിൽ‌വേകളുടെ ശൃംഖലയുമായി ബന്ധിപ്പിക്കുന്ന താഷ്‌കൻറ് റെയിൽ‌വേ 1906 ൽ പൂർ‌ത്തിയായി.
സാമ്പത്തിക പ്രഭാവം
റെയിൽവേയുടെ നിർമ്മാണം മേഖലയിൽ നിന്ന് കയറ്റുമതി ചെയ്യുന്ന പരുത്തിയുടെ അളവിൽ വൻ വർധനവിനു കാരണമായി.
ഇത് 1888 ലെ 873,092 പുഡിയിൽ നിന്ന് 1893 ൽ 3,588,025 ആയി ഉയർന്നു.
ഒപ്പം പഞ്ചസാര , മണ്ണെണ്ണ , മരം , ഇരുമ്പ് , നിർമ്മാണ സാമഗ്രികൾ എന്നിവയും ഈ പ്രദേശത്തേക്ക് ഇറക്കുമതി ചെയ്യപ്പെട്ടു.
ഈ വർദ്ധിച്ചുവരുന്ന വ്യാപാര കണക്കുകൾ ഗവർണർ ജനറൽ നിക്കോളായ് റോസൻ‌ബാക്ക് പാതയുടെ താഷ്‌കന്റിലേക്കുള്ള വിപുലീകരണത്തിനായി വാദിക്കാൻ ഉപയോഗിക്കുകയും അതേസമയംതന്നെ വ്യാപാരി എൻ. ഐ. റെഷെത്നികോവ് ഇതേ ആവശ്യത്തിനായി സ്വകാര്യ ഫണ്ടുകൾ വാഗ്ദാനം ചെയ്യുകയും ചെയ്തു.
വിപ്ലവവും ആഭ്യന്തരയുദ്ധവും
അക്കാലത്ത് ഈ പ്രദേശത്തെ ഏറ്റവും പ്രധാനപ്പെട്ട ആശയവിനിമയ മാർഗ്ഗം റെയിൽ‌വേയായിരുന്നു.
റഷ്യൻ വിപ്ലവകാലത്ത് റെയിൽ‌വേയിലെ തൊഴിലാളികൾ പ്രധാന പ്രവർത്തകരായി.
1917 മാർച്ച് 2 ന് മുപ്പത്തിയഞ്ച് റെയിൽ‌വേ തൊഴിലാളികൾ ചേർന്ന് താഷ്കന്റ് സോവിയറ്റ് എന്ന സംഘടന സ്ഥാപിച്ചു.
റെയിൽ‌വേയുടെ ഭരണം അഷ്കാബാദിൽ നിന്ന് മാറ്റണമെന്ന് അവർ ഉത്തരവിടുകയും ജനപ്രീതിയില്ലാത്ത ഒരു നീക്കമായി ഗവൺമെന്റ്‌ വകുപ്പധികാരി ഫ്രോലോവിനെ ആ നഗരത്തിലേക്ക് അയക്കുകയും ചെയ്തു.
റെയിൽ‌വേയുടെ പടിഞ്ഞാറെ അറ്റത്തുള്ള തൊഴിലാളികൾ ബോൾ‌ഷെവിക് അധിഷ്ഠിത താഷ്‌കന്റിൽ നിന്ന് പിരിഞ്ഞുപോകുകയും 1918 ജൂലൈ 14 ന് അഷ്കാബാദ് എക്സിക്യൂട്ടീവ് കമ്മിറ്റി രൂപീകരിക്കുകയും ചെയ്തു.
റെയിൽ‌വേയും അതിലെ തൊഴിലാളികളും റഷ്യൻ ആഭ്യന്തര യുദ്ധത്തിൽ ഒരു പ്രധാന പങ്ക് വഹിച്ചിരുന്നു.
ബ്രിട്ടീഷ് ഇന്ത്യൻ സൈന്യത്തിന്റെ പടയാളികൾ റെയിൽ‌വേ പാതയിലുടനീളമുള്ള ചില യുദ്ധങ്ങളിൽ പങ്കെടുത്തു.
റെഡ് ആർമിയുടെ ഒരു പ്രധാന ശക്തി ദുർഗ്ഗമായിരുന്നു താഷ്‌കന്റ്.
സോവിയറ്റ് യൂണിയന് കീഴിൽ
സോവിയറ്റ് കാലഘട്ടത്തിലും അതിനുശേഷവും റെയിൽ‌വേ നിയന്ത്രിക്കപ്പെട്ടത് താഷ്‌കന്റിൽ നിന്നായിരുന്നു.
റെയിൽ‌വേ കാസ്പിയൻ കടലിന്റെ കിഴക്കൻ തീരത്തെ തുർക്ക്മെൻബാഷിയിൽ (ക്രാസ്നോവോഡ്സ്ക്) നിന്നാരംഭിച്ച് തെക്ക് കിഴക്ക് ലക്ഷ്യമാക്കി, കാരകും മരുഭൂമിയുടെ അറ്റത്തുകൂടിപോകുന്നു.
യാത്രാമാർഗ്ഗത്തിലെ പ്രധാന ജംഗ്ഷനും ലോക്കോമോട്ടീവ് റിപ്പയർ ഡിപ്പോയും 340 കിലോമീറ്റർ (211 മൈൽ) കിഴക്കായി ബെറെക്കറ്റ് നഗരത്തിലാണ് (മുമ്പ് ഗസാന്ദ്‌ജിക്) സ്ഥിതി ചെയ്യുന്നത്.
റഷ്യ , കസാക്കിസ്ഥാൻ , തുർക്ക്മെനിസ്ഥാൻ , ഇറാൻ എന്നിവയുമായി ബന്ധിപ്പിച്ച് പേർഷ്യൻ ഗൾഫിൽ അവസാനിക്കുന്ന രീതിയിൽ ട്രാൻസ്-കാസ്പിയൻ റെയിൽ‌വേ പുതുതായി നിർമ്മിച്ച നോർത്ത്-സൗത്ത് ട്രാൻസ്‌നാഷണൽ റെയിൽ‌വേയെ വിഭജിച്ചാണ് ഇവിടെ ഇതു കടന്നു പോകുന്നത്.
ബെറെക്കറ്റിന് ശേഷം കാരകം കനാലിന് സമാന്തരമായിട്ടാണ് പാത കടന്നു പോകുന്നത്.
ഇത് അഷ്ഗാബത്ത് (അഷ്കാബാദ്) കടന്നുപോയി തെക്കുകിഴക്കോട്ട് തുടർന്നു പോകുകയും, കോപെറ്റ് ഡാഗ് പർവതനിരകളെ പുണർന്ന് ച് ടെഡ്ഷെൻ വഴി കടന്നുപോകുന്നു.
ടെഡ്‌ഷെനിൽ, ഒരു ആധുനിക റെയിൽ‌വേയുടെ ശാഖകൾ ഇറാനിയൻ അതിർത്തിയിലുള്ള സെറാക്കിലേക്കും അവിടെ നിന്ന് ഇറാനിലെ മഷാദിലേക്കും പോകുന്നു.
ടെഡ്‌ഷെനിൽ നിന്ന്, വടക്കു കിഴക്കു ലക്ഷ്യമാക്കി പോകുന്ന ട്രാൻസ്-കാസ്പിയൻ പാത, മേരിയിൽ (മെർവ്) 1890 കളിൽ നിർമ്മിച്ച ഒരു ബ്രാഞ്ച് ലൈൻ വഴി ഗുഷ്ജിയിലെ അഫ്ഗാൻ അതിർത്തിയിലേക്ക് നയിക്കുകയും പ്രധാന പാത തുർക്ക്മെനാബാദിലേക്ക് (ചർജ്യൂ) പോകുകയും ചെയ്യുന്നു.
അവിടെ നിന്ന് സോവിയറ്റ് കാലഘട്ടത്തിൽ നിർമ്മിച്ച പാതയുടെ ഒരു ശാഖ വടക്കുപടിഞ്ഞാറോട്ട് ഉർഗാഞ്ചിലേക്കും കസാക്കിസ്ഥാൻ , റഷ്യ എന്നിവിടങ്ങളുമായും ബന്ധിപ്പിക്കുന്നു.
അവലംബം ↑ Military power, conflict, and trade by Michael P. Gerace, Routledge , 2004 p182 ↑ Russian Colonial Society in Tashkent by Jeff Sahadeo, Indiana University Press, 2007, p120 ↑ Russian colonial Society in Tashkent, 1865-1923 , by Jeff Sahedeo, Indiana university Press, 2007, p. 190 ↑ The Times , The Fighting In Trans-Caspia , 3 March 1919
ട്രാൻസ്-കാരക്കോറം ട്രാക്റ്റ് ഇംഗ്ലീഷ് വിലാസം https://ml.wikipedia.org/wiki/Trans-Karakoram_Tract ജമ്മു കശ്മീരിലെ ട്രാൻസ്-കാരക്കോറം ഭൂഭാഗം - സിയാച്ചിൻ ഹിമാനിയുടെ വടക്കു ഭാഗത്തായി ഷേഡ് ചെയ്തിരിക്കുന്ന പ്രദേശമാണിത്.
Shaded area
2,700 ചതുരശ്ര മൈൽ (6,993 ചതുരശ്ര കിലോമീറ്റർ) വിസ്തൃതിയുള്ളയുള്ളതും കാരക്കോറത്തിനു വടക്കായി ഷാക്സ്ഗാം താഴ്വര , റാസ്കാം (യാർകന്ദ് നദീതടം) എന്നിവയുൾപ്പെടുന്നതുമായ ഒരു ഭൂഭാഗമാണ് ട്രാൻസ്-കാരക്കോറം ട്രാക്റ്റ് എന്നറിയപ്പെടുന്നത്.
സിൻജിയാങ് സ്വയംഭരണ പ്രദേശത്തിലുൾപ്പെടുത്തിയിരിക്കുന്ന കാഷ്ഗർ പ്രിഫെക്ചറിലെ കാർഗിലിക് കൌണ്ടി, ടാക്സ്കോർഗാൻ താജിക് ഓട്ടോണമസ് കൌണ്ടി എന്നിവയുടെ ഭാഗമായി പീപ്പിൾസ് റിപ്പബ്ലിക് ഓഫ് ചൈനയാണ് ഈ ഭൂഭാഗം നിയന്ത്രിക്കുന്നത്.
എന്നാൽ 1963 വരെ ഇത് പാകിസ്താൻ കൈവശപ്പെടുത്തിയിരുന്ന അധിനിവേശ കശ്മീരിന്റെ ഭാഗമായി കണക്കാക്കിയിരുന്നു.
ജമ്മു കാശ്മീർ കേന്ദ്രഭരണപ്രദേശത്തിന്റെ ഭാഗമായാണ് ഇന്ത്യ ഇത് അവകാശപ്പെടുന്നത്.
അവലംബം ↑ Snedden, Understanding Kashmir and Kashmiris 2015 , പുറം.
sfn error: no target: CITEREFSnedden,_Understanding_Kashmir_and_Kashmiris2015 ( help ) ↑ Schofield, Kashmir in Conflict 2003 , പുറം.
sfn error: no target: CITEREFSchofield,_Kashmir_in_Conflict2003 ( help ) ↑
ട്രാൻസിൽവാനിയൻ പനോരമ ഇംഗ്ലീഷ് വിലാസം https://ml.wikipedia.org/wiki/Transylvania_Panorama Fragment of Transylvanian Panorama - Tarnów Museum
1848-49 ലെ ഹംഗേറിയൻ വിപ്ലവകാലത്ത് നാഗിസെബെൻ യുദ്ധം ചിത്രീകരിക്കുന്ന പനോരമിക് പെയിന്റിംഗാണ് ട്രാൻസിൽവാനിയൻ പനോരമ (Polish: Panorama Siedmiogrodzka).
ബെം, പെറ്റോഫി, ട്രാൻസിൽവാനിയയിലെ ബെം, സെഗസ്വാർ യുദ്ധം / ഷാസ്ബർഗ് - ഫെഹെരെഗിഹാസ ഗ്രാമം എന്നിവയാണ് മറ്റ് പേരുകൾ.
അർത്ഥമാക്കുന്നത് വൈറ്റ് ചർച്ച് ഒരു സ്മാരകമായിരുന്നു (15 × 100 മീറ്റർ) ചരിത്രം
1848-49 ലെ വിപ്ലവങ്ങളുടെ 50-ാം വാർഷികം ആഘോഷിക്കാൻ ആഗ്രഹിക്കുന്ന ഹംഗേറിയൻമാരിൽ നിന്നാണ് ഈ ആശയം വന്നത്.
റാക്ലാവിസ് പനോരമ വരച്ച അതേ സ്ഥലത്ത് സ്ട്രൈസ്കി പാർക്കിൽ സ്ഥിതി ചെയ്യുന്ന ലുവോവ് (ലിവിവ്) റൊട്ടണ്ടയിൽ ജാൻ സ്റ്റൈക്കയുടെ നേതൃത്വത്തിൽ നിരവധി ചിത്രകാരന്മാരാണ് ഈ ചിത്രം വരച്ചത്.
മൂന്ന് രാജ്യങ്ങളിലെ ചിത്രകാരന്മാർ 1897 സെപ്റ്റംബറിൽ പദ്ധതി പൂർത്തിയാക്കി: ഹംഗേറിയൻ: തിഹാമെർ മാർഗിതയ്, പാൽ വാഗോ, ബേല സ്പാനി, പോളിഷ്: Tadeusz Popiel, Zygmunt Rozwadowski, Michał Gorstkin-Wywiórski, ജർമ്മൻ ചിത്രകാരൻ ലിയോപോൾഡ് ഷോഞ്ചനും.
ലൂവ്, ബുഡാപെസ്റ്റ്, വാഴ്‌സ എന്നിവിടങ്ങളിലാണ് ചിത്രം പ്രദർശിപ്പിച്ചത്.
ഇത് 100 കഷണങ്ങളായി മുറിച്ചെങ്കിലും അവയിൽ 31 എണ്ണം മാത്രമാണ് ഇപ്പോൾ നിലനിൽക്കുന്നത്.
ഇരുപത് ശകലങ്ങൾ നിലവിൽ ടാർനോവ്, വാർസോ, ക്രോസ്‌നോ, അസിക്ക എന്നിവിടങ്ങളിലെ ഏതാനും പോളിഷ് മ്യൂസിയങ്ങളിൽ സ്ഥിതി ചെയ്യുന്നു.
മറ്റൊരു 11 കഷണങ്ങൾ പോളണ്ടിലും വിദേശത്തും സ്വകാര്യ ശേഖരത്തിലുണ്ട്.
പോളിഷ് ജനറൽ ജോസെഫ് ബെമിന്റെ നേതൃത്വത്തിലുള്ള ഹംഗേറിയൻ ട്രാൻസിൽവാനിയൻ സൈന്യവും ജനറൽമാരായ ആന്റൺ പുഷ്‌നറും ഗ്രിഗറി സ്കറിയാറ്റിനും നേതൃത്വം നൽകിയ ഓസ്ട്രിയൻ, റഷ്യൻ സൈന്യങ്ങളുടെ സഖ്യവും തമ്മിൽ 1849 മാർച്ച് 11 ന് നാഗിസെബെൻ യുദ്ധം നടന്നു.
ഗ്രന്ഥസൂചിക Cz.
Czapliński, Saga rodu Styków, Nowy Jork 1988; E. Górecka, Panoramy Wojciecha Kossaka i Jana Styki, Muzeum Narodowe we Wrocławiu, Wrocław 2000, Kwartalnik: "Cenne, bezcenne, utracone" nr 2(51) kwiecień-czerwiec 2007, A. Majcherek-Węgrzynek "Panorama Siedmiogrodzka - fragmenty zlokalizowane poza granicami Polski" അവലംബം External links Transylvanian Panorama on Tarnów Museum exhibition
ഡീസൽ ചക്രം ഇംഗ്ലീഷ് വിലാസം https://ml.wikipedia.org/wiki/Diesel_cycle ആദർശ ഡീസൽ ചക്രത്തിന്റെ മർദ്ദ-വ്യാപ്ത രേഖാചിത്രം.
ഈ ചക്രം 1-4 എന്ന രീതിയിൽ ഘടികാരദിശയിൽ ചലിക്കുന്നു.
ഡീസൽ യന്ത്രങ്ങൾ പ്രവർത്തിക്കാനുപയോഗിക്കുന്ന താപഗതിക ചക്രമാണ് ഡീസൽ ചക്രം .
1897ൽ റുഡോൾഫ് ഡീസലാണ് ഇത് കണ്ടെത്തിയത്.
ഡീസൽ ചക്രം ഒരു ആദർശയോഗ്യ ചക്രമാണ്.
എന്നാൽ യഥാർത്ഥ ഡീസൽ യന്ത്രത്തിൽ ഈ ചക്രത്തിൽ ചില ഭേദഗതികൾ വരുത്തിയിട്ടുണ്ട്.
വിവിധ ഘട്ടങ്ങൾ പ്രക്രിയ 1 - 2 : സമഎൻട്രോപിക ചുരുക്കൽ.
(ചിത്രത്തിൽ നീലനിറത്തിൽ കാണാം.) പ്രക്രിയ 2 - 3 : തിരിച്ചുവിടാവുന്ന സമമർദ്ദ താപദാനം.
(ചുവപ്പ്) പ്രക്രിയ 3 - 4 : സമഎൻട്രോപിക വികാസം.
(മഞ്ഞ) പ്രക്രിയ 4 - 1 : തിരിച്ചുവിടാവുന്ന സമവ്യാപ്ത ശീതീകരണം.
(പച്ച)
ഡീർ ഗുഹ ഇംഗ്ലീഷ് വിലാസം https://ml.wikipedia.org/wiki/Deer_Cave
മലേഷ്യയിലെ ഒരു സംസ്ഥാനമായ സാരവാകിൽ മിരിക്ക് സമീപം സ്ഥിതിചെയ്യുന്ന ഡീയർ ഗുഹ ഗുനുങ്ങ് മുലു നാഷണൽ പാർക്കിലെ ഒരു വിനോദസഞ്ചാര ഗുഹയാണ്.
1961-ൽ മലേഷ്യൻ ജിയോളജിക്കൽ സർവേയിലെ ജി. ഇ.
വിൽഫോർഡ് ഭാവിയിൽ മുലുവിൽ നിന്ന് കൂടുതൽ ഗുഹകൾ കണ്ടെടുക്കാൻ കഴിയും എന്ന് മുൻകൂട്ടിപ്പറഞ്ഞിരുന്നു.
യുനെസ്കോ ലോക പൈതൃകകേന്ദ്രങ്ങളിൽ ഒന്നാണ്‌ ഗുനുങ്ങ് മുലു ദേശീയോദ്യാനം.
1977-1978 കാലഘട്ടത്തിൽ റോയൽ ജ്യോഗ്രഫിക്കൽ സൊസൈറ്റിയിലെ 100 ശാസ്ത്രജ്ഞർ 15 മാസത്തോളം ഇവിടെ പര്യവേഷണം നടത്തി.
ഇതിനു ശേഷം ഈ ദേശീയോദ്യാനം മുലു പർവ്വതം എന്നറിയപ്പെടാൻ തുടങ്ങി.
സാരവാകിലെ ഏറ്റവും വലിയ രണ്ടാമത്തെ പർവ്വതമാണ്‌ മുലു പർവ്വതം.
ദേശീയോദ്യാനത്തിലെ ഉപ്പ് പാറകളിൽ മാനുകൾ നക്കുകയും സുരക്ഷിതത്തിനായി ഗുഹയെ ആശ്രയിക്കുകയും ചെയ്യുന്നതിനാൽ ഗുവാ പായൗ അല്ലെങ്കിൽ ഗുവാ റുസ എന്നും അറിയപ്പെടുന്ന ഈ ഗുഹയെ ഡീർ ഗുഹയെന്നു പെനാനിലെയും ബെരാവനിലെയും ജനങ്ങൾ പേര് നൽകിയതായി പറയപ്പെടുന്നു.
വിവരണവും സർവ്വേ ചരിത്രവും
1978-ൽ റോയൽ ജിയോഗ്രാഫിക്കൽ സൊസൈറ്റി പര്യവേക്ഷണം ഈ ഗുഹയിൽ വ്യാപിപ്പിച്ചത് ശ്രദ്ധേയമാണ്.
അവർ ഒരു ഭാഗത്ത് 174 മീറ്റർ (571 അടി) വിസ്താരത്തിലും 122 മീറ്റർ (400 അടി) ഉയരത്തിലുമുള്ള അളവുകളിൽ ഒരു പാസ്സെജ് നിർമ്മിച്ചു.
1 km (0.62 mi) ദൂരെയുള്ള മലയിലൂടെയാണ് ഇത് കടന്നുപോകുന്നത്.
2009-ൽ അടുത്ത സർവ്വേയിൽ 4.1 കിലോമീറ്റർ (2.5 മൈൽ) ആയി പാസ്സെജിൻറെ നീളം വർദ്ധിപ്പിക്കുകയും ചെയ്തു.
ഇത് പാർക്കിനുള്ളിലെ ലാങ് കേവ് എന്ന മറ്റൊരു പ്രദർശന ഗുഹയുമായി ഡിയർ കേവ് സിസ്റ്റത്തിലേയ്ക്ക് ബന്ധിപ്പിച്ചിരിക്കുന്നു.
വെസ്റ്റേൺ കെൻടക്കി സർവകലാശാലയിലെ ഹോഫ്മാൻ ഇൻസ്റ്റിറ്റ്യൂട്ട് നടത്തിയ സർവേയിൽ തെക്കൻ ഭാഗത്തേക്കുള്ള ഏറ്റവും കൂടിയ ക്രോസ്-സെക്ഷണൽ പ്രദേശം വെളിപ്പെടുത്തി.
ഇതിന് 125 മീറ്റർ (410 അടി) ഉയരവും 169 മീറ്റർ വീതിയുമുണ്ട്.
വടക്കൻ പാസ്സേജ് 148 മീറ്റർ (486 അടി) ഉയരമുള്ള ശ്രേണിയുടെ ഉയരവും 142 മീറ്റർ (466 അടി) ക്രോസ് സെക്ഷന്റെ വീതിയും രേഖപ്പെടുത്തി.
ഡീർ ഗുഹയുടെ പ്രധാന പ്രവേശനകവാടം 146 മീറ്റർ (479 അടി) ആണ്.
ഭൂഗർഭശാസ്ത്ര ചരിത്രം 122 മീറ്റർ (400 അടി) ഉയരമുള്ള മേൽക്കൂരയിൽ നിന്ന് വെള്ളച്ചാട്ടങ്ങൾ കാണിക്കുന്ന ഡീർ ഗുഹയ്ക്കുള്ളിലെ പ്രധാന പാസ്സേജ്.
ബോർണിയോ ദ്വീപിൻറെ ഭൂമിശാസ്ത്രപരമായ ചരിത്രവുമായി ഗുഹ രൂപവത്കരണത്തെക്കുറിച്ചുള്ള ഒരു വിശദീകരണം പരസ്പരം ബന്ധപ്പെട്ടിരിക്കുന്നു.
40,000,000 ബിസിക്കും 20,000,000 ബിസിക്കും ഇടയിൽ, ചുണ്ണാമ്പുകല്ലുകൾ കൊണ്ടുള്ള അവസാദശിലകൾ 1,500 മീറ്റർ (4,900 അടി) കട്ടിയുള്ള പാളികളായി കാണപ്പെടുന്നു.
ഇതിൽ വലിയ അളവിൽ ഞെരുങ്ങിയ കടൽ ഷെല്ലുകളിൽ പവിഴപ്പുറ്റുകൾ അടങ്ങിയ ലാഗൂണുകൾ ഉണ്ടാകുന്നു.
ഏഷ്യൻ, ഓസ്ട്രേലിയൻ ടെക്റ്റോണിക് പ്ലേറ്റുകളുടെ ചലനം ഭൂമിയെ തകർക്കാനും പ്രദേശത്തെ ഉയർത്താനും കാരണമായി.
ബോർണിയോ ദ്വീപ്, മുലു മലകൾ എന്നിവയ്ക്ക് ഏകദേശം 5,000,000 ബി.സി. പഴക്കമുണ്ട്.
മലയുടെ ഉപരിതലത്തിൽ ഭൂരിഭാഗവും ചുണ്ണാമ്പുകല്ലുകളാണ്.
മഴവെള്ളത്തിൽ സമ്പർക്കം വരുമ്പോൾ അത് ലയിക്കുകയും സാവധാനം ജലം മണ്ണിലേയ്ക്ക് വാർന്നുപോകുമ്പോൾ കാർസ്റ്റ് ആയി രൂപാന്തരം പ്രാപിക്കുകയും ചെയ്യുന്നു.
മഴവെള്ളം സുഷിരങ്ങളിലൂടെ അവസാദശിലകളിലേയ്ക്ക് നുഴഞ്ഞുകയറുകയും അവസാനം മണ്ണിലേയ്ക്ക് പോകുകയും ഡീർ ഗുഹ പോലുള്ള ആകർഷണീയമായ ഗുഹകൾ സൃഷ്ടിക്കുകയും ചെയ്യുന്നു.
ഈ സ്വാഭാവിക പ്രക്രിയ എപ്പോഴും പ്രവർത്തിക്കുന്നുണ്ട്.
ഭാവിയിൽ ഇത് കൂടുതൽ ഗുഹകൾ സൃഷ്ടിക്കാൻ കാരണമാകുന്നു.
വിനോദസഞ്ചാരം ഡീർ കേവ് പ്രവേശന കവാടത്തിലെ ബാറ്റ് നിരീക്ഷണശാല.
ഗുഹയിലേക്കുള്ള (പാർക്കിലേയ്ക്കും) ടൂറിസ്റ്റ് പ്രവേശനം 1984-ൽ തുറന്നു.
എല്ലാ വർഷവും ലോകമെമ്പാടുമുള്ള രാജ്യങ്ങളിൽ നിന്നുള്ള 25,000 സഞ്ചാരികളെ ഇവിടേയ്ക്ക് ആകർഷിക്കുന്നു.
ഡീർ ഗുഹയെ സമീപിക്കാൻ കോട്ട കിനബലു വഴിയോ സമീപ നഗരമായ മിറി വഴിയോ ആദ്യം ഗുനുങ്ങ് മുലു നാഷണൽ പാർക്കിൽ പ്രവേശിക്കണം.
അവലംബം 1 2 3 4 5 1 2 ↑ Definition of show cave n.d. The International Show Caves Association (I.S.C.A.), accessed 24 July 2017 ↑ ↑ "Mulu National Park".
Sarawak Forestry Corporation.
Archived from the original on 11 July 2018.
Retrieved 27 October 2018.
↑ Tsen, 1993 ↑ ↑
Deer Cave (Sarawak) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡീവിയന്റ്ആർട്ട് ഇംഗ്ലീഷ് വിലാസം https://ml.wikipedia.org/wiki/DeviantArt
ഉപയോക്താക്കൾ നിർമ്മിക്കുന്ന വിവിധ തരത്തിലുള്ള കലാരൂപങ്ങൾ പ്രദർശിപ്പിക്കുന്ന ഒരു ഓൺലൈൻ സമൂഹമാണ് ഡേവിയന്റ്ആർട്ട് .
ആംഗലേയം:deviantArt.
സ്കോട്ട് ജാർക്കോഫ്, മാത്യൂ സ്റ്റീഫെൻസ്, ആംഗളോ സോറ്റീറ തുടങ്ങിയവർ ചേർന്ന് 2000 ആഗസ്റ്റ് 7നാണ് ഡേവിയൻആർട്ട് ആരംഭിച്ചത്.
ഡേവിയൻആർട്ട് ഇൻകോർപ്പറേറ്റഡിന്റെ ആസ്ഥാനം അമേരിക്കയിലെ കാലിഫോർണിയ സംസ്ഥാനത്തെ ലോസ് ആഞ്ചലസിലെ ഹോളിവുഡ് ഭാഗത്തായാണ് സ്ഥിതി ചെയ്യുന്നത്.
ഡേവിയന്റ്ആർട്ട് എല്ലാ വിധ കലാകാരന്മാർക്കും അവരുടെ കല പ്രദർശിപ്പിക്കാനും അതിനെ സംബന്ധിച്ച് ചർച്ച ചെയ്യാനുമുള്ള വേദിയൊരുക്കുന്നു.
കലാരൂപങ്ങൾ ഡിജിറ്റൽ ആർട്ട്, ഫോട്ടോഗ്രഫി, പാരമ്പര്യ കല, സാഹിത്യം, ഫ്ലാഷ്, ചലച്ചിത്രനിർമ്മാണം, അപ്ലികേഷൻ സ്കിന്നുകൾ, ഓപ്പറേറ്റിംഗ് സിസ്റ്റം കസ്റ്റമൈസേഷനുകൾ എന്നിങ്ങനെ തരം തിരിച്ചിരിക്കുന്നു.
ഡൗൺലോഡ് ചെയ്യാവുന്ന ടൂട്ടോറിയലുകൾ, സ്റ്റോക്ക് ഫോട്ടോഗ്രഫി എന്നിവയും ഡേവിയന്റ്ആർട്ടിൽ ലഭ്യമാണ്.
ഗ്രൂപ്പുകൾ, ജേണലുകൾ, പോളുകൾ, പോർട്ട്ഫോളിയോകൾ എന്നിവക്കുള്ള ഉപകരണങ്ങളും ഡേവിയന്റ്ആർട്ടിൽ ലഭ്യമാണ്.
ഫെല്ല എന്നു പേരുള്ള ഒരു  ചെറിയ റോബോട്ടിക് പൂച്ചയാണ് ഡേവിയന്റ്ആർട്ടിന്റെ ഔദ്യോഗിക ഭാഗ്യചിഹ്നം.
2010 ആഗസ്റ്റോടെ സൈറ്റിലെ അംഗങ്ങളുടെ എണ്ണം 14.5 ദശലക്ഷം കവിഞ്ഞു.
100 ദശലക്ഷം കലാരൂപങ്ങളും ദിനേന 140,000 കലാരൂപ സമർപ്പണവും നടക്കുന്നുണ്ട്.
അംഗങ്ങൾ ദിനേന 1.4 ദശലക്ഷം കലാരൂപങ്ങളെ ഫേവറിറ്റുകളായി തിരഞ്ഞെടുക്കുകയും 1.5 ദശലക്ഷം അഭിപ്രായങ്ങൾ പ്രകടിപ്പിക്കുകയും ചെയ്യുന്നുണ്ട്.
2008ൽ കോംപീറ്റ്.
കോം നടത്തിയ പഠനപ്രകാരം വർഷം തോറും ചുരുങ്ങിയത് 36 ദശലക്ഷം പേർ ഡേവിയന്റ്ആർട്ട്.
കോം എന്ന വെബ്സൈറ്റ് സന്ദർശിക്കുന്നുണ്ട്.
2011 ജൂലൈയിലെ കണക്ക് പ്രകാരം ലോകത്തിലെ 13ആമത്തെ വലിയ സോഷൽ നെറ്റ്വർക്കാണ് ഡേവിയന്റ് ആർട്ട്.
അവലംബം പുറംകണ്ണികൾ Deviantart എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡീസൽ എഞ്ചിൻ ഇംഗ്ലീഷ് വിലാസം https://ml.wikipedia.org/wiki/Diesel_Engine ഡീസൽ എൻ‌ജിൻ മാതൃക - ഇടതുവശം ഡീസൽ എൻ‌ജിൻ മാതൃക - വലതുവശം
ഒരു ആന്തരിക ദഹന യന്ത്രമാണ് ഡീസൽ എഞ്ചിൻ .
ഡീസലിൽ അടങ്ങിയിട്ടുള്ള രാസോർജ്ജത്തെ യാന്ത്രികോർജ്ജമാക്കുകയാണ് ഡീസൽ എഞ്ചിനിൽ നടക്കുന്ന പ്രക്രിയ.
മർദ്ദത്തിലിരിക്കുന്ന ഇന്ധനത്തെ ജ്വലിപ്പിച്ചാണ് ഡീസൽ എഞ്ചിൻ പ്രവർത്തിക്കുന്നത്.
ഡീസൽ ചക്രത്തെ ആധാരമാക്കിയാണ് ദഹനം നടക്കുന്നത്.
പുറം കണ്ണികൾ Diesel engines എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikimedia Commons has media related to Rudolf Diesel .
യു.എസ്. പേറ്റന്റ് 6,08,845 HowStuffWorks Article Calculate air requirements (CFM's) for an internal combustion engine.